Кентауда «Хизб-ут-Тахрир» экстремистік ұйымының мүшелері құрықталды
DATE: 10:27, 04 Қараша 2024 | GMT +5
TITLE: Кентауда «Хизб-ут-Тахрир» экстремистік ұйымының мүшелері құрықталды
URL: https://kaz.inform.kz/news/kentauda-hizb-ut-tahrir-ekstremistk-uyiminin-musheler-kuriktaldi-156b9f/
META: DATE: 10:27, 04 Қараша 2024 | GMT +5
TOTAL WORDS: 118
AUTHOR(S):
TEXT: ІІМ экстремизмге қарсы іс-қимыл жөніндегі бөлінісі Ұлттық қауіпсіздік комитетінің көмегімен Кентау қаласында «хизбут-Тахрир» діни-экстремистік ұйымының жасырылған тобын жойды. Бұл ұйымның идеологиясы елде зайырлы конституциялық құрылымды құлатып, «шариғат» нормаларын енгізуге бағытталған. Жедел-іздестіру іс-шаралары барысында топ мүшелерінің терроризм идеяларын насихаттау, сондай-ақ діни көзқарасты қорлау фактілері анықталды. Топ мүшелері «хизбут-Тахрир» шетелдік радикалды уағызшыларының дәрістерін алу және тарату үшін интернетресурстарды пайдаланған. Топ жетекшісі бұған дейін тыйым салынған діни-экстремистік ұйымның қызметіне қатысқаны үшін сотты болған. «Жүргізілген шаралар нәтижесінде 10 күдікті ұсталды. Олардың тұрғылықты жерлерін тінту кезінде діни-экстремистік әдебиеттер мен басқа да заттай дәлелдемелер тәркіленді. Қазіргі уақытта терроризмді насихаттау және діни алауыздықты қоздыру белгілері бойынша сотқа дейінгі тергеу жүргізіліп жатыр», — делінген хабарламада. Бұған дейін Түркістан облысында экстремистік сипаттағы материалдарды таратқан күдікті ұсталғаны хабарланды
